**Adóhírek**

**Tisztelt Adózók!**

Felhívjuk szíves figyelmüket, hogy a gépjárműadó, az építményadó és a telekadó 2018. II.

félévben esedékes összegének befizetési határideje:

**2018. szeptember 17-e.**

Az önkormányzati adókról 2018. februárban az egyenlegértesítő mellett a II. félévi adóról szóló csekket is megküldtük.

Amennyiben további információra (befizetési csekkre) tartanak igényt, kérjük, hogy az Adócsoportot szíveskedjenek személyesen (fszt/25.), vagy telefonon (helyi építmény- és telekadó: 283-0640/1250, 1254, talajterhelési díj: 283-0640/1250, 1225, gépjárműadó: 283-0640/1025, 1258, 1257, 1325) megkeresni. A határidőt követő befizetés esetén késedelmi pótlékot számítunk fel, ezért kérjük a fenti időpontig adóik rendezését.

**Elektronikus ügyintézés**

Tájékoztatjuk a Tisztelt Adózókat, hogy az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (továbbiakban: Eüsztv) 9. § (1) bekezdésének aa) pontja szerint, **minden** **gazdálkodó szervezet, 2018.01.01-től elektronikus ügyintézésre kötelezett.**

Ügyet intézni és kapcsolatot tartani az Adócsoporttal a Társaság Cégkapuján és/vagy az E-papír szolgáltatáson (<https://epapir.gov.hu/>) keresztül tudnak.

Önkormányzati adóhatóságunk minden gazdálkodó szervezetnek kizárólag a Cégkapura küldi meg az általa hozott hivatalos iratokat! Azon szervezetekkel szemben, akik nem rendelkeznek Cégkapuval, az Eüsztv. 14. § (8) bekezdése alapján eljárást kezdeményezünk.

Hivatalunk elektronikus elérhetőségei a következők:

* Hivatali kapu: Krid szám: 607035326, rövidített név: BP20KERPMH
* E-papír: Budapest Főváros XX. kerület Pesterzsébet Önkormányzat

**Szíves figyelmüket és együttműködésüket köszönjük.**

Pesterzsébeti Polgármesteri Hivatal

Hatósági Osztály

**Adócsoportja**